**Procesverbal nga dëgjimi buxhetor me fermerët dhe bizneset ferizajas**

Me datën 09.08.2024, është mbajtur dëgjimi publik për hartimin e projektbuxhetit për vitin 2025 me fermerët dhe bizneset ferizajase.

Ky dëgjim buxhetor ka filluar në orën 14:00 ndërsa ka marrë pjesë drejtorja e Financave Sebahate Ajeti-Sadiku.

Në këtë takim drejtorja Ajeti-Sadiku, këta të fundit i ka njoftuar lidhur me planifikimet që po bëhen për hartimin e buxhetit të vitit 2025, duke theksuar se kjo formë e komunikimit me ta ishte më e mirë dhe më e përshtatshme.

Gjatë këtij takimi të pranishmit kanë paraqitur nevojat e tyre. Fermerët kërkuan sa më shumë subvencione, ndërsa bizneset kërkuan që në një formë të bëhet edhe subvencionimi i të gjitha bizneseve të vogla dhe të mesme në komunën e Ferizajt.

Igballe Esati

* Të bëhet subvencionimi për shitjen e qumështit për litër ashtu siç e kane bë Komuna e Lipjanit .

Ganimete Jusufi:

* A ka mundësi një sere të madhe për afro 5 ari tokë, gjithashtu të sigurohet edhe një grumbulluese.

Behrije Nuha;

* Të bëhet një kioskë për shitjen e produkteve dy here ne jave.

Xhelal Topalli;

* Të bëhet financimi me nafte.

Luljeta Imeri;

* Të na ndihmoni me një kosë për pemëtari.

Ky dëgjim publik ka përfunduar në orën 15:30.

Procesmbajtëse

Shyhrete Topalli